คือเราพึ่งเคยกินครั้งแรกน่ะค่ะ สงสัยว่าถ้ากินยาคุมแบบ21เม็ดหลังจากที่กินหมดแผงแล้ว แต่ไม่มีพสพหรือมีแล้วแต่ใส่ถุงต้องกินยาอีกมั้ยคะ แล้วอาการหลังหยุดกินจะเป็นยังไง
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยยาจะมีประสิทธิภาพป้องกันการคุมกำเนิดในช่วงที่กินยาแผงนั้นๆ หากกินครบแผง แต่ไม่ได้กินต่อ ในเดือนถัดไปก็มีโอกาสตั้งครรภ์ได้ตามปกติดังนั้นถ้ากินหมดแผงแล้ว จะมีเพศสัมพันธ์อีก แต่ไม่ได้กินต่อแผงมา ก็ต้องใส่ถุงยางอนามัยเพื่อป้องกันไว้ทุกครั้ง หลังหยุดยา ถ้ากินหมดแผง และมีประจำเดือนหลังกินยาครบมาแล้ว ก็ไม่น่าจะมีอาการผิดปกติอะไร ยกเว้นในบางรายที่อาจจะมีเลือดออกผิดปกติ หรือประจำเดือนไม่มาหลังจากนั้นได้ประมาณ 1- 3 เดือน แต่ส่วนใหญ่ถ้าเป็นยาคุมแบบแผงรายเดือน มักจะกลับมามีการตกไข่และมีประจำเดือนกลับมาได้ค่อนข้างเร็ว